
Република Србија

ПРЕКРШАЈНИ СУД У ПАРАЋИНУ 
Су I-2  3/26-2

14.8.2026. године
П а р а ћ и н

На основу члана 35. и члана 36. Закона о уређењу судова ("Сл. гласник РС", бр.10/23) и члана 46.-48. Судског пословника ("Сл. гласник РС", бр.110/09...18/22), по прибављенoм мишљењу са Седница свих судија (колегијума) Прекршајног суда у Параћину одржанe дана 14.8.2026. године, в.ф.председника Прекршајног суда у Параћину, судија Расица Радовановић, дана 14.8.2026. године доноси 
ИЗМЕНЕ ГОДИШЊЕГ РАСПОРЕДА ПОСЛОВА

ПРЕКРШАЈНОГ СУДА У ПАРАЋИНУ

 ЗА 2026. ГОДИНУ
I.

У  Годишњем распореду послова за 2026. године мењају се:

1) Део II "Судска управа" се брише и сада гласи:

"Пословима судске управе руководи вршилац функције председника суда-судија Радица Радовановић.

За заменика вршиоца функције председника суда одређује се судија Тереза Петровић.


Заменик вршиоца функције председника суда обавља све послове судске управе у одсуству вршиоца функције председника суда, сем послова који се, сходно чл. 45. ст.4. Закона о судијама, не могу поверавати другом лицу.


Послове портпарола суда обавља вршилац функције председника суда Радица Радовановић, а помаже јој судија Тереза Петровић, као техничко лице."

2) Део  III "Распоређивање предмета" од става 13 до краја, се брише и сада гласи:

"Распоређивање нових предмета судијама обављаће се на следећи начин:
Судећи предмети:

- предмети „Пр“, Прм“, „Пр пом“ и „Пруз“ распоређују се наизменично судијама тако што се, у сваком трећем кругу расподеле, предмет не расподељује в.ф. предеседника суда, који има право на умањен прилив предмета, а у сваком десетом кругу расподеле, предмет се неће расподељивати заменику в.ф. председника суда, који такође има право на умањен прилив предмета.

(Напомена: Председник суда са оволико судија има право на умањење прилива за 50%, али како је последње године значајно повећан прилив предмета, а умањење прилива није обавеза, већ право председника, одређено је мање умањење прилива од прописаног. Заменик председника суда са оволико судија, има право на умањење прилива за 20%, али како је вршиоцу функције председника суда извршено умањење прилива за 30%, то је и заменику в.ф. председника суда одређено мање умањење прилива од прописаног)
Предмети по Закону о заштити права на суђење у разумном року:
- предмети „Р4п-01“, „Р4п-02“, „Р4п-03“, „Р4оп“, распоређују се в.ф. председника суда, а у случају његове спречености, заменику в.ф. председника суда; 
Предмети извршења:

- Предмети "Ипр." распоређују се оном судији који је тај предмет решавао под ознаком предмета  "Пр";
- предмети „Ипр“ који се извршавају пре правноснажности, распоређују се дежурном судији који је донео пресуду;
- предмети „Ипр1“ и Ипр3“ распоређују се наизменично свим судијама, с тим што се в.ф. председника суда предмети не додељују у сваком трећем кругу распоређивања.

Изузетно од ст.1. овог дела, у радно време суда и ван радног времена суда, предмети „Пр“ и Прм“ који се сматрају хитним, по одредбама Закона о прекршајима а у којима поступак спроводе судије одређене посебним месечним распоредом приправности, ће бити распоређивани судијама на основу наведеног распореда.


Сва правила о распоређивању предмета, која се односе на окривљене, примењују се и у односу на сведоке, у предметима правне помоћи (Пр-пом), у којима се тражи саслушање сведока.

Распоређивање нерешених  предмета судије Недељка Бодироге обављаће се презавођењем осталим судијама. 

3) Део IV "Судијска већа" се брише и сада гласи:

"За одлучивање о приговорима на решења донета од судије појединца, образују се, сходно чл. 46.ст.5. Судског пословника, двoчлана судијска већа (због недостатка судија) у следећем саставу:


1.  судијско веће:   1) Радица Радовановић, председник



        2) Тереза Петровић, члан


2. судијско веће:    1) Тереза Петровић, председник



        2) Драгица Арсић, члан


3. судијско веће:    1) Драгица Арсић, председник



        2) Радица Радовановић, члан


Део V "Судије појединци и остали послови" се брише и сада гласи:

У поступцима у којима суди и одлучује судија појединац, одређују се следеће шифре  судија:

2. Судија Радица Радовановић, 
3. Судија Тереза Петровић,
      
4.  Судија Драгица Арсић.

Ова бројчана ознака судије појединца била је иста и до сада. Како се не би уносила забуна променом бројчане ознаке судија, постојеће ознаке остају до завршетка избора председника суда, након чега ће се мењати Годишњи распоред послова и тада ће бити одређене нове бројчане ознаке судија. 

Од 1.1.2026. до 31.12.2026. године са судијама ће поступати следећи дактилографи:
1. Са судијом Радицом Радовановић дактилограф Анита Ђорђевић, 

2. Са судијом Терезом Петровић дактилограф Марија Михајловић, 

3. Са судијом Драгицом Арсић дактилограф Андријана Ђорђевић.


Руководилац судске праксе у Прекршајном суду у Параћину је судија Драгица Арсић.


Послове администратора ИК технологија за потребе Прекршајног суда у Параћину обавља, по писаном налогу председника суда, уписничар Марко Урошевић, који поседује потребне компетенције."

 Део VII "Радно време, пријем странака и разгледање списа"  се брише и сада гласи:

"Радно време Прекршајног суда у Параћину је од 7,30 до 15,30 часова сваког радног дана, са паузом од 9,30 до 10,00 часова.

Ван прописаног радног времена се, по одобрењу в.ф. председника суда, могу обављати само послови који не трпе одлагање.

Одређују се судије Радица Радовановић, Тереза Петровић и Драгица Арсић, записничари Анита Ђорђевић, Марија Михајловић и Андријана Ђорђевић, уписничар Марко Урошевић и извршитељи Мила Милићевић и Марко Будисалић, да спроводе радње које се сматрају хитним, по одредбама Закона о прекршајима, у суду у време и у дане када суд не ради и који ће бити у приправности да дођу у суд када се за то укаже потреба, у складу са посебним месечним распоредом. Уписничари и извршитељ се не позивају истовремено, већ само један од њих, у складу са месечним распоредом, уз обавезу позваног референта да изврши и послове увођења предмета у писану и електронску евиденцију (SIPRES) и да спроведе извршење донете одлуке, уколико се извршава пре правоснажности. О распореду приправности обавештава се Полицијска станица у Параћину. Лица која су у приправности су у обавези да буду доступна на телефон 24 сата дневно и да започну рад у року од 60 минута од позива полиције.

Писмена се могу предавати суду у току целог радног времена.


Судски списи могу се у суду разгледати, преписивати или тражити одређене информације и уверења у току целог радног времена суда, по одобрењу поступајућег судије.

Странке и њихове пуномоћнике прима в.ф. председника суда или заменик в.ф. председника суда, по овлашћењу в.ф. председника суда, понедељком и четвртком од 12,00 до 14,00 часова.

Део VIII се брише и сада гласи:

В.ф. председника суда ће посебним актом прописати кућни ред, одредити распоред просторија у судској згради, дневни распоред радног времена, поставити огласну таблу за објављивање судских огласа, саопштења и достављања која се врше по процесним законима и која се истичу их на видном месту у судској згради.

Овај годишњи распоред може се изменити у току године, ако је то потребно због ефикаснијег рада суда, а нарочито због дужег одсуства судије, знатно повећаног или смањеног прилива предмета у току године по појединим правним областима или упражњеног судијског места. 
II

Наведене измене унети у Годишњи распоред послова за 2026. годину као пречишћен текст.

Ове измене Годишњег распоред посла у Прекршајном суду у Параћину за 2026. године почеће да се примењују од 14.08.2026. године, због престанка судијеске функције и функције председника суда Недељка Бодироге дана 13.8.2026. године и ступања на функције вршиоца функције председника суда, судије Радице Радовановић дана 14.8. 2026. године.
	В.Ф. ПРЕДСЕДНИКА
ПРЕКРШАЈНОГ СУДА У ПАРАЋИНУ

